钦定古今图书集成/方舆汇编/职方典/第1282卷 > 《寒亭暖谷铭》〈并序〉蒋之奇
## 钦定古今图书集成/方舆汇编/职方典/第1282卷 > 《寒亭暖谷铭》〈并序〉蒋之奇

永泰中，元次山为道州刺史，尝巡行江华，登县南之亭，爱其水石之胜，当暑而寒，遂命之曰“寒亭” ，而之为记，刻石在焉。治平四年十月，余陪公仪至其上，见傍有暖谷者，方盛寒，入之，而其气温然，挟纩炽炭不若也。予甚爱之。问其所以名之者，县宰吾族叔祖，是可铭也。乃为铭曰：

“惟时有寒，寒不在夏，夏而寒者，兹亭之下。维气有暖，
暖不在冬，冬而暖者，玆谷之中。”物理之常，不以为异。
维其反之，是以为贵。玆亭并谷，寒暑相配。寒暑千秋，
阴阳反异。名自天得，待人而彰。我勒此铭，万古不忘。